**TLAČOVÁ SPRÁVA**

**ČESKÁ JEDNOTKA V OZE ROZŠIRUJE SVOJE PÔSOBENIE NA SLOVENSKO,**

 **SPOLIEHA PRITOM NA UMELÚ INTELIGENCIU**

 *Vlastný software a produkty A. I. Ready stoja aj za tohtoročnou expanziou firmy do Nemecka a Rakúska.*

**Schlieger, česká jednotka v segmentu OZE s viac ako 15 000 realizáciami, zahájila aktivity na slovenskom trhu. Aktuálne prebieha registrácia firmy ako zhotoviteľa v oblasti obnoviteľných zdrojov a rovnako registrácia produktov Schlieger pre dotačné tituly projektu** [**www.zelenadomacnostiam.sk**](http://www.zelenadomacnostiam.sk)**.**

Rozvoj aktivít na Slovensku zaistí novo založená, samostatne pôsobiaca, spoločnosť Schlieger SK. Tá ponúkne slovenským zákazníkom služby a systémy, ktoré sú aktuálne poskytované materskou spoločnosťou na českom trhu. Prípravy na expanziu do tejto časti Európy prebiehali od leta tohoto roku. Teraz k nim pribudol aj intenzívny nábor a zaškolenie obchodno-technických zástupcov spoločnosti. *„Bolo nevyhnutné slovenský trh dobre zmapovať, zanalyzovať obchodné príležitosti, splniť legislatívne podmienky a nájsť vhodných partnerov. Naším cieľom je vytvoriť na Slovensku tím 80-ich obchodno-technických zástupcov, ktorých aktivity bude v počiatkoch koordinovať české obchodné oddelenie, neskôr plánujeme úplné osamostatnenie,“* upresňuje **Jan Kaiser, obchodný riaditeľ spoločnosti Schlieger**.

**Zákazníci ušetria vďaka umelej inteligencii**

Jednou z konkurenčných výhod, na ktoré Schlieger vsádza pri oslovení slovenských zákazníkov, je vlastný systém využívajúci umelú inteligenciu. Do vývoja tohto AI softvéru investuje Schlieger, ktorý vykázal len za prvý polrok tohto roku obrat cez 1,7 miliardy CZK. Vďaka firemnému vývoju môže zákazníkom už v budúcom roku ponúknuť množstvo zaujímavých výrobkov schopných komunikovať s umelou inteligenciou. Tá bude okrem iného vedieť mapovať vzorce správania domácnosti a podľa nich zapínať spotrebiče, ovládať svetlá, žalúzie alebo rolety či brány. Bude tiež sledovať predpoveď počasia, ovládať striedače a batérie a vopred nabíjať batériové úložiská za výhodné spotové ceny alebo naopak, pri vysokých výkupných cenách bude elektrinu predávať. To všetko s cieľom zaobchádzať s elektrinou čo najhospodárnejšie a maximalizovať návratnosť investície do systémov OZE. Podľa prepočtov spoločnosti Schlieger sa vďaka AI softvéru urýchli návratnosť investícií do fotovoltaiky až o 30 %!

*„Kvalita nášho softvéru na princípe umelej inteligencie a zamýšľaná vízia jeho využívania sa stretla s pozitívnymi ohlasmi a prijatím ako na českom, tak nemeckom a rakúskom trhu, kam sme nedávno expandovali. Práve AI softvér nám pomohol uzavrieť kľúčové partnerstvá a zaistiť prvé zákazky na týchto trhoch. Naším esom v rukáve bol a bude, verím, aj na Slovensku,“* dopĺňa Kaiser.

**###**

**V prípade záujmu o doplňujúce informácie ma môžete kontaktovať:**Eva Kašparová

Senior Consultant

Phoenix Communication, a.s.

Tel.: 608 678 581

E-mail: eva@phoenixcom.cz

**O spoločnosti SCHLIEGER**

Česká spoločnosť SCHLIEGER pôsobí v ČR aj zahraničí už 13 rokov. Špecializuje sa výhradne na obnoviteľné zdroje energie - fotovoltaické elektrárne, tepelné čerpadlá a solárny ohrev vody. Na konte má takmer 15 000 dokončených inštalácií, fotovoltaické elektrárne a tepelné čerpadlá samé vyvíja, zatiaľ čo výroba prebieha v zahraničí. Všetky produkty sú A. I. Ready, pripravené na komunikáciu s umelou inteligenciou. Pracovníci spoločnosti majú dlhoročné skúsenosti s poradenstvom, navrhovaním aj samotnou realizáciou týchto systémov. Tie šetria peniaze už tisícom zákazníkov po celej SR aj v ďalších štátoch Európy. Viac informácií nájdete na [www.SCHLIEGER.cz](http://www.SCHLIEGER.cz).